text: 4. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 95400/Ε.1339 της 1/13 Δεκ. 1966 (ΦΕΚ Β΄ 749) Περί αυξήσεως των υπό του Ταμείου Συντάξεων Προσωπικού Ελληνικών Ηλεκτρικών Σιδηροδρόμων καταβαλλομένων συντάξεων. Έχοντες υπ’ όψιν: 1.Τας διατάξεις της παρ. 4 του άρθρ. 1 του Ν.Δ. 4577/1966 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 2.Γνώμην του Διοικητικού Συμβουλίου του Ταμείου Συντάξεων Προσωπικού Ελληνικών Ηλεκτρικών Σιδηροδρόμων υποβληθείσαν ημίν δια των υπ’ αριθ. 48/66, 141/66 και 708/66 αναφορών του Ταμείου. 3.Απόφασιν της Νομισματικής Επιτροπής ληφθείσαν κατά την υπ’ αριθ. 918/55 συνεδρίασίν της την κοινοποιηθείσαν δια του υπ’ αριθ. 14786/16.5.55 εγγράφου της. 4.Την διαπιστωθείσαν ανάγκην βελτιώσεως των συντάξεων του Ταμείου Συντάξεων Προσωπικού Ελληνικών Ηλεκτρικών Σιδηροδρόμων, ως και την οικονομικήν κατάστασιν αυτού, αποφασίζομεν: 1.Από της 1ης Ιαν. 1967 αι μέχρι του ποσού των 4.000 δραχμών καταβαλλόμεναι, υπό του Ταμείου Συντάξεων Προσωπικού Ελληνικών Ηλεκτρικών Σιδηροδρόμων, συντάξεις, αυξάνονται ως ακολούθως: α)Δια το τμήμα μέχρι 2.000 δραχμών κατά ποσοστόν 10%. β)Δια το τμήμα από 2.001-3.000 δραχμών κατά ποσοστόν 8% και γ)Δια το τμήμα από 3.001-4.000 δραχμών κατά ποσοστόν 6%. 2.Της ανωτέρω αυξήσεως, υπολογιζομένης επί του καταβαλλομένου ποσού μηνιαίως συντάξεως, δικαιούνται οι συνταξιοδοτούμενοι κατά την ανωτέρω ημερομηνίαν, ως και οι μεταγενεστέρως ταύτης συνταξιοδοτούμενοι, ων η έναρξις συνταξιοδοτήσεως ανάγεται εις τον προ της ημερομηνίας ταύτης χρόνον. 3.Το σύνολον της ούτω αυξανομένης συντάξεως εν ουδεμιά περιπτώσει δύναται να υπερβή το 80% των αποδοχών ας θα ελάμβανεν ο συνταξιούχος αν εξηκολούθη εργαζόμενος. Η παρούσα δημοσιευθήτω δια της Εφημερίδος της Κυβερνήσεως. 